ସମ୍ବଲପୁର, ଜୁଲାଇ ୨୭(ଲୋକାଲ ୱାୟାର): ଜଣେ ମହିଳାଙ୍କ ନିଖୋଜ ପରେ ତାଙ୍କୁ ହତ୍ୟା କରାଯାଇଥିବା ଅଭିଯୋଗ ହୋଇଥିଲେ ମଧ୍ୟ ପୁଲିସ ଚୁପ୍ ରହି ଫାଇଲ ବନ୍ଦ କରି ଦେଇଥିଲା । କିନ୍ତୁ ଏବେ ଜେଏନୟୁରେ ପଢ଼ୁଥିବା ଝିଅ ସୂଚନା ଅଧିକାର ଆଇନ ବଳରେ ରାଜ୍ୟ ପୁଲିସକୁ ବାଧ୍ୟ କରିଥିଲା ପୁରୁଣା ମାମଲା ଖୋଲିବାକୁ, ଆଉ ଆଠ ବର୍ଷ ପରେ ମାଟି ତଳୁ ମହିଳାଙ୍କ ଅସ୍ଥି ମିଳିଛି ଏବଂ ହତ୍ୟାକାରୀ ଗିରଫ ହୋଇଛି ।
ଏଭଳି ଏକ ଘଟଣା ଘଟିଛି ସମ୍ବଲପୁର ଜିଲ୍ଲାରେ । ୨୦୧୧ ଅକ୍ଟୋବରରୁ ନିଖୋଜ ହୋଇ ଯାଇଥିବା ସମ୍ବଲପୁର ନନ୍ଦପଡ଼ାର ସ୍ୱର୍ଗତ ମୁରାରୀ ପ୍ରସାଦ ମିଶ୍ରଙ୍କ ଧର୍ମପତ୍ନୀ ଜୟଶ୍ରୀଙ୍କୁ ହତ୍ୟା କରାଯାଇଥିଲା ବୋଲି ଏବେ ସ୍ପଷ୍ଟ ହୋଇଛି ।
ହତ୍ୟାକାଣ୍ଡର ମୁଖ୍ୟ ଅଭିଯୁକ୍ତ ବୁର୍ଲା ଥାନା ବଡ଼ସିଂହାରୀ ଗ୍ରାମରେ ବସନ୍ତ ପଣ୍ଡା ଓ ତାର ସହଯୋଗୀ ଚୈତନ୍ୟ କୁଅଁରକୁ ପୁଲିସ ଗିରଫ କରିଛି । ସେମାନଙ୍କୁ ଜେରା କରାଯିବା ପରେ ମୃତ ଦେହ ପୋତା ଯାଇଥିବା ସ୍ଥାନ ଖୋଳା ଯାଇଥିଲା ।
ସେଠାରୁ ଖପୁରୀ ଓ ଓ କିଛି ହାଡ଼ ଉଦ୍ଧାର କରାଯାଇଛି ଏବଂ ତାହା ଡିଏନଏ ଟେଷ୍ଟ ପାଇଁ ଭୁବନେଶ୍ୱରର ରସୁଲଗଡ଼ସ୍ଥିତ ଫୋରେନସିକ୍ ଲାବୋରେଟାରୀକୁ ପରୀକ୍ଷା ପାଇଁ ପଠାଯିବ ବୋଲି କହିଛନ୍ତି ସ୍ଥାନୀୟ ପୁଲିସ ଅଧିକାରୀ ।
ଘଟଣାଟି ଏହିପରିଃ ବଡ଼ ଝିଅର ବାହାଘର ଠିକ୍ ହୋଇଥିବାରୁ ଘଟଣା ଦିନ କାର୍ଡ ବାଣ୍ଟିବାକୁ ରାୟପୁର ଯିବା ବାଟରେ ଜୟଶ୍ରୀ କୁଆଡ଼େ ନିଖୋଜ ହୋଇ ଯାଇଥିଲେ । ପ୍ରେମ ସମ୍ପର୍କ ଯୋଗୁ ସେ ପଳାଇ ଥିବା ପଡ଼ୋଶୀମାନେ କହିବାରୁ ଜୟଶ୍ରୀଙ୍କ ଝିଅ ଓ ପୁଅଙ୍କୁ ବହୁ ଅପବାଦ ମୁଣ୍ଡାଇବାକୁ ପଡ଼ିଥିଲା । ତେବେ ଝିଅ ବିଜୟିନୀଙ୍କ ଦୃଢ଼ ବିଶ୍ୱାସ ଥିଲା ମା' କୁଆଡ଼େ ଯାଇ ନାହାନ୍ତି ବରଂ ତାଙ୍କୁ ହତ୍ୟା କରାଯାଇଛି । କିନ୍ତୁ ପୁଲିସ ସେ ନିଖୋଜ ଥିବା ଦର୍ଶାଇ ତଦନ୍ତ ଫାଇଲକୁ ବନ୍ଦ କରି ଦେଇଥିଲା ।
ବିଜୟିନୀ ଚୁପ୍ ନ ବସି ସୂଚନା ଅଧିକାରୀ ଆଇନ ବଳରେ ପୁଲିସକୁ ବାଧ୍ୟ କରିଥିଲେ ତଦନ୍ତ ଫାଇଲ ଖୋଲିବାକୁ । ଉତ୍ତରାଞ୍ଚଳ ଡିଆଇଜିଙ୍କ ନିର୍ଦ୍ଦେଶରେ ଏବେ ପୁଣି ପୁଲିସ ପୁରୁଣା ଫାଇଲ ଖୋଲିଥିଲା ।
ତଦନ୍ତରୁ ଜଣାପଡ଼ିଥିଲା, ଜୟଶ୍ରୀ ଓ ମୁଖ୍ୟ ଅଭିଯୁକ୍ତଙ୍କ ମଧ୍ୟରେ ଟଙ୍କା ଦେଣନେଣ ସମ୍ପର୍କ ଥିଲା । ବସନ୍ତଙ୍କୁ ବାହାଘର କାର୍ଡ ଦେବାକୁ ଯାଇଥିବା ବେଳେ ଜୟଶ୍ରୀ ତାଙ୍କୁ ଟଙ୍କା ମାଗିଥିଲେ । କିନ୍ତୁ ଟଙ୍କା ଫାଙ୍କି ଆସୁଥିବା ବସନ୍ତ ତାଙ୍କୁ ତଣ୍ଟି ଚିପି ହତ୍ୟା କରିବା ପରେ ସହଯୋଗୀ ଚୈତନ୍ୟ ସହ ମିଶି ବଡ଼ସିଂହାରୀ ଗ୍ରାମ ନିକଟରେ ମାଟି ଖୋଳି ପୋତି ଦେଇଥିଲା ।
ପୁଲିସ ଏବେ ତଦନ୍ତକୁ ତ୍ୱରାନ୍ୱିତ କରି ବସନ୍ତ ଓ ଚୈତନ୍ୟଙ୍କୁ ଗିରଫ କରିଥିବା ବେଳେ ମାଟି ଖୋଳିଥିବା ଅନ୍ୟ ଜଣେ ବ୍ୟକ୍ତିଙ୍କ ତଲାସରେ ଅଛି ବୋଲି ବରିଷ୍ଠ ଅଧିକାରୀ କହିଛନ୍ତି ।
ତହସିଲଦାରଙ୍କ ଉପସ୍ଥିତିରେ ମାଟି ଖୋଳି ଖପୁରୀ ଓ ଦେହାବଶେଷର କିଛି ଅଂଶ ଉଦ୍ଧାର କରାଯାଇଛି ଏବଂ ଡିଏନଏ ଟେଷ୍ଟ ପରେ ଏହା ଚିହ୍ନଟ ନେଇ ସ୍ପଷ୍ଟ ହୋଇଯିବ ବୋଲି କହିଛନ୍ତି ସାଇଣ୍ଟିଫିକ୍ ଅଫିସର ବିଜୟଲକ୍ଷ୍ମୀ ତିର୍କୀ ।
ଅପରପକ୍ଷରେ ହତ୍ୟାକାରୀଙ୍କୁ ଗିରଫ କରାଯାଇଥିବାରରୁ ଆଠ ବର୍ଷ ପରେ ତାଙ୍କ ସଂଗ୍ରାମ ସଫଳ ହେଲା ବୋଲି କହିଛନ୍ତି ବିଜୟିନୀ । ମା'ଙ୍କ ମୃତ୍ୟୁ ସ୍ପଷ୍ଟ ହୋଇ ନଥିବାରୁ ଆଜି ପର୍ଯ୍ୟନ୍ତ ଶୁୁଦ୍ଧିକ୍ରିୟା ହୋଇନାହିଁ ।
ଏବେ ଡିଏନଏ ଟେଷ୍ଟ ରିପୋର୍ଟ ଆସିବା ପରେ ସମ୍ପୂର୍ଣ୍ଣ ରୀତିନୀତିରେ ଶୁଦ୍ଧିକ୍ରିୟା କରି ଗଙ୍ଗାଶ୍ରାଦ୍ଧ କରିବେ ବୋଲି କହିଛନ୍ତି ବିଜୟିନୀ । ହତ୍ୟାକାରୀଙ୍କୁ କଠୋରରୁ କଠୋରତମ ଦଣ୍ଡ ଦେବାକୁ ସେ ଦାବି କରିଛନ୍ତି ।
ତେବେ ଆଠ ବର୍ଷ ତଳେ ଯେଉଁ ପୁଲିସ ଅଫିସର ମାନେ ଏହି ମାମଲାକୁ ଠିକ୍ ଭାବେ ତଦନ୍ତ ନ କରି ଫାଇଲକୁ ଚାପି ଦେଇଥିଲେ ସେମାନଙ୍କ ଉପରେ କଠୋର କାର୍ଯ୍ୟାନୁଷ୍ଠାନ ପାଇଁ ମଧ୍ୟ ସାଧାରଣରେ ଦାବି ହୋଇଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
